cyanic-selkie/wikianc huggingface dataset:
ელკ-რივერი (მინესოტა)
რესურსები ინტერნეტში
კატეგორია:აშშ-ის ქალაქები კატეგორია:მინესოტა
მონპელიე (საფეხბურთო კლუბი)
საფეხბურთო კლუბი „მონპელიე“ (Montpellier Hérault Sport Club) — საფრანგეთის საფეხბურთო კლუბი ქალაქ მონპელიედან, დაარსდა 1974 წელს ორი საფეხბურთო კლუბის შეერთებით. პროფესიონალური კლუბის სტატუსი მიიღო 1979 წელს. გამოდის საფრანგეთის უმაღლეს საფეხბურთო ჩემპიონატში.
რესურსები ინტერნეტში
კატეგორია:საფრანგეთის საფეხბურთო კლუბები
A Time and Place (Mike + The Mechanics-ის სიმღერა)
A Time and Place — ჯგუფის Mike + The Mechanics სინგლი 1991 წლის ალბომიდან Word of Mouth.
კატეგორია:1991 წლის სიმღერები კატეგორია:1991 წლის სინგლები კატეგორია:Mike + The Mechanics-ის სიმღერები
სან-ლუისი (ბატანგასი)
სან-ლუისი (ოფიციალურად სან-ლუისის მუნიციპალიტეტი; Bayan ng San Luis) ― მეოთხე კლასის მუნიციპალიტეტი ბატანგასის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 36 172 ადამიანს შეადგენს. მოიცავს 26 ბარანგაის.
სქოლიო
კატეგორია:ბატანგასის მუნიციპალიტეტები
ლომონოსოვი (ქალაქი)
ლომონოსოვი (Ломоносов, Oranienbaum, Kaarosta, Rampova, 1948 წლამდე — ორანიენბაუმი) — ქალაქი რუსეთში, ფედერალური მნიშვნელობის ქალაქ სანქტ-პეტერბურგის შემადგენლობაში, პეტროდვორცოვის რაიონში. ქალაქი წარმოადგენს ლომონოსოვის რაიონის ცენტრს. მდებარეობს ფინეთის ყურის სამხრეთ სანაპიროზე, მდინარე კარასტის შესართავთან. 1710 წელს დაარსდა, როგორც ალექსანდრ მენშიკოვის ქალაქგარეთა რეზიდენცია, ხოლო ქალაქის სტატუსი 1780 წელს მიიღო.
ქალაქში მდებარეობს XVIII საუკუნის სასახლის საპარკო კომპლექსი „ორანიენბაუმი“. ლომონოსოვი დაჯილდოებულია სამამულო ომის ორდენით და ქალაქს „სამხედრო დიდების ქალაქის“ წოდება აქვს. ქალაქის ტერიტორიაზე მდებარეობს ისტორიული რაიონები: მორდვინოვკა, წითელი გარეუბანი, კრონშტადტის კოლონია ოლგინის არხი.
სქოლიო
კატეგორია:სანქტ-პეტერბურგის იურისდიქციის ქვეშ მყოფი ქალაქები კატეგორია:მსოფლიო მემკვიდრეობის ძეგლები რუსეთში
მელაანი
მელაანი — სოფელი საქართველოში, გურჯაანის მუნიციპალიტეტში, მდებარეობს გომბორის ქედის სამხრეთ–დასავლეთ კალთაზე. ზღვის დონიდან 750 მეტრი, გურჯაანიდან 25 კილომეტრი. 2014 წლის აღწერის მონაცემებით სოფელში ცხოვრობს 1079 ადამიანი. სოფელში არის საჯარო სკოლა.
ისტორია
სოფლის ტერიტორიიდან ცნობილია პალეონტოლოგიური მასალები, ცხოველთა გაქვავებული ძვლების სახით. სოფლის ტერიტორიაზე ადამიანი უძველესი დროიდან დასახლდა. არქეოლოგიური მასალით მტკიცდება ხანგძლივი დროის მანძილზე ადამიანის უწყვეტი ცხოვრების კვალი მელაანის და მის გარშემო ტერიტორიაზე, რასაც ხელს უწყობდა სოფლის მდებარეობა. ბუნებრივი პირობები ხელსაყრელი იყო მეურნეობის მრავალი დარგის, მათ შორის მემინდვრეობის, მესაქონლეობის და განსაკუთრებით მევენახეობის განვითარებისათვის.
გვიანდელი ბრინჯაოს ხანაში მელაანში, მელი-ღელესა და არაშენდას მახლობლად სამოსახლოსაგან გამოყოფილი ოთხი სამლოცველო ყოფილა, რაც მკვლევარებს აფიქრებს რომ აქ რაღაც რელიიური ცენტრი არსებობდა. ამ თვალსაზრისით საინტერესოა ამ მხარის ტოპომინიკა: მელაანი, მელიღელე, გადრეკილი, რაც შესაძლოა საქართველოში გავრცელებულ ნაყოფიერების კულტთან დაკავშირებულ წეს-ჩვეულებების „მელია ტულეპიას“ და „ადრეკილიას“ სახელწოდებებს უკავშირდება.
ძვ. წ. I ათასწლეულში მელაანი სკვითებს დაულაშქრავთ. კახეთის სამეფოს წარმოქმნის შემდეგ, XVI საუკუნის შუა წლებიდან სოფელი ჭერემის საეპისკოპოსოს დაქვემდებარებაში იყო. ამ საეპისკოპოსოს გაუქმების შემდეგ, თეიმურაზმა და ერეკლემ მელაანი ბოდბელ მეტროპოლიტ იოანეს გადასცეს. პარალელურად სოფლის ყმა-მამულზე ცალკეულ ფეოდალთა ანდრონიკაშვილები, მოურავისშვილების, ყარაბუდაღიშვილების უფლებებიც გავრცელდა. 1802 წელს სოფელი მელაანი ლეკებმა ააოხრეს.
სქოლიო
კატეგორია:გურჯაანის მუნიციპალიტეტის სოფლები
ლარა კროფტი: სამარხების მძარცველი (ფილმი)
„ლარა კროფტი: სამარხების მძარცველი“ (Lara Croft: Tomb Raider) — ფილმი, რომელიც წარმოადგენს „სამარხების მძარცველის“ ვიდეო თამაშების სერიის ადაპტაციას. მისი რეჟისორია საიმონ უესტი, მთავარ როლს ასრულებს ანჯელინა ჯოლი. აშშ-ის კინოთეატრებში ფილმი 2001 წლის 15 ივნისს გამოვიდა.
სქოლიო
კატეგორია:2001 წლის ფილმები კატეგორია:ამერიკული ფილმები კატეგორია:ინგლისურენოვანი ფილმები
კენია (მთა)
კენია (Mount Kenya) — ვულკანური მასივი კენიაში. კილიმანჯაროს შემდეგ წარმოადგენს აფრიკის სიმაღლით მეორე მწვერვალს. მასივის უმაღლესი მწვერვალებია: ბატიანი (5199 მ), ნელიონი (5188 მ) და პოინტ-ლენანა (4985 მ). მდებარეობს ეკვატორიდან სამხრეთით 150 კმ-ზე, კენიის ცენტრალურ ნაწილში. აღმართულია დიდი რიფტული ხეობის აღმოსავლეთით, ლავურ პლატოზე, აქვს წაკვეთილი კონუსის ფორმა. კენია — სტრატოვულკანია, რომელიც დიდი რიფტული ხეობის წარმოქმნიდან დაახლოებით 3 მლნ. წლის შემდეგ შეიქმნა. კენიის კალთებზე ეშვება 11 მყინვარი. 1200 მ-მდე ნოტიო ეკვატორული ტყეებია, 2000 მ-მდე — ყავისა და ბანანის პლანტაციები, 3000 მ-მდე — ნოტიო მთის ტყეები, 4800 მ-მდე — ეკვატორული მაღალმთიანი მდელოების სარტყელი, უფრო მაღლა — მარადი თოვლი და მყინვარები. პირველად დაიპყრო ინგლისელმა გეოგრაფმა ჰელფორდ ჯონ მაკინდერმა 1899 წელს. მთის გარშემო მდებარეობს კენიის მთის ეროვნული პარკი, რომელიც 1997 წელს შეიტანეს იუნესკოს მსოფლიო მემკვიდრეობის ძეგლების სიაში.
სქოლიო
კატეგორია:კენიის მთები კატეგორია:მსოფლიო მემკვიდრეობის ძეგლები კენიაში
Windows 1.0
Windows 1.01 — Microsoft Windows-ის პირველი ვერსია. გამოვიდა 1985 წლის 20 ნოემბერს. ეს იყო კომპანია Microsoft-ის პირველი ცდა, რომ რეალიზება გაეკეთებინა ოპერაციული სისტემისათვის, რომელსაც მრავალი დავალებების შესრულება შეეძლებოდა. იგი შემუშავებული იყო პერსონალურ კომპიუტერებზე სამუშაოდ და მასზე რეალიზებული იყო გრაფიკული გარსი.
შესაძლებლობები
Windows 1.01-ს ხშირად მოიხსენიებენ, როგორც MS-DOS-ის "სამოსელს", შემუშავდა MS-DOS-სთვის არსებულ პროგრამებთან სამუშაოდ, მასში რალიზებული იყო მრავალი დავალების შესრულების შესაძლებლობა და სტაბილური Application Programming Interface (API), მომავალი Windows-ის პროგრამებისთვის.
მისი განსაზღვრა, როგორც MS-DOS-ის "სამოსელი" გამოიწვია იმ ფაქტმა, რომ იგი შემუშავებული იყო პროგრამებთან გრაფიკულ გარსში სამუშაოდ და არა როგორც სრულყოფილი ოპერაციული სისტემა. მიუხედავად ამისა, Windows 1.01 შეიცავდა საკუთარ დრაივერებს გრაფიკული ადაპტერებისთვის, თაგუნიებისთვის, კლავიატურებისთვის, პრინტერებისთვის და სერიული პორტებისთვის. იგულისხმებოდა, რომ პროგრამა გამოიყენებდა მხოლოდ API-ს, შემუშავებულს ამ დრაივერებზე დაყრდნობით. იმის გათვალისწინებით, რომ MS-DOS-ში გრაფიკა და პერიფერიული მოწყობილობების მხარდაჭერა ძალიან შეზღუდული იყო, პროგრამებს უწევდათ მიემართათ პირდაპირ აპარატურული უზრუნველყოფისთვის (ან, ზოგიერთ შემთხვევაში BIOS-ისთვის), რათა შეესრულებინათ აუცილებელი მოქმედება. აქედან გამომდინარე, Windows 1.01 წარმოადგენდა არა მხოლოდ MS-DOS-ის "სამოსელს", არამედ ავსებდა და ხშირად ცვლიდა შესაძლებლობებს, რომლებიც არ იყო წარმოდგენილი MS-DOS-ში.
Record Plant Studios
მინი|250|სტუდიის შესასვლელი Record Plant Studios (აგრეთვე ცნობილი როგორც „The Record Plant“) — სამი ცნობილი ხმისჩამწერი სტუდია, რომელიც ჩამოაყალიბეს გერი კელგრენმა და კრის სტოუნმა. პირველი სტუდია გაიხსნა 1968 წელს. შემდეგ წელს გაიხსნა სტუდია ლოს-ანჯელესში. 1972 წელს ამას დაემატა მორიგი, კალიფორნიული სტუდია. 1980-იანი წლებიდან ნიუ-იორკისა და კალიფორნიის სტუდიები სხვადასხვა ხელმძღვანელობას ექვემდებარებოდნენ. ნიუ-იორკის სტუდია დახურული იქნა 1980-იანი წლების ბოლოს. ამჟამად მოქმედია მხოლოდ ორი სტუდია.
Windows 1.0
ვერსიის ისტორია
Windows-ის პირველი ვერსია გამოშვებული ატარებდა ნომერს 1.01. 1.0 არ გამოიშვა სერიოზული შეცდომის გამო.
Record Plant Studios
რესურსები ინტერნეტში
კატეგორია:ხმისჩამწერი სტუდიები
Windows 1.0
ვერსიის ისტორია
ვერსია 1.02 გამოვიდა 1986 წლის მაისში და იყო საერთაშორისო, შეიცავდა სხვადასხვა ევროპული ენების მხარდაჭერას.
ვერსია 1.03 გამოვიდა 1986 წლის აგვისტოს და გათვალისწინებული იყო მხოლოდ ამერიკისთვის და შეიცავდა განახლებებს, რომლებიც უფრო ამსგავსებდნენ საერთაშორისო გამოცემას. მასში შესული იყო დრაივერები ევროპული კლავიატურებისთვის და დამატებითი დრაივერები მონიტორისთვის და პრინტერებისთვის.
ვერსია 1.04 გამოვიდა 1987 წლის აპრილში. დაემატა გრაფიკული ადაპტერებისთვის VGA, რომლებიც გამოჩნდა ახალ კომპიუტერებში სერიით PS/2 IBM-ისგან. ამავე დროს, კომპანია Microsoft-მა, კომპანია IBM-თან ერთად წარმოადგინა ახალი ოპერაციული სისტემა PS/2 გრაფიკული ინტერფეისით Presentation Manager, რომელსაც ჩანაფიქრის მიხედვით დროთა განმავლობაში უნდა შეეცვალა, როგორც MS-DOS-ი, აგრეთვე Windows-იც. Windows 1.01 ჩანაცვლდა 1987 წლის ნოემბერში, გამოსული Windows 2.0-ით.
სქოლიო
კატეგორია:1985 წლის პროგრამული უზრუნველყოფა 1.0
ანასტასიო სომოსა დებაილე
ანასტასიო (ტახიტო) სომოსა დებაილე (Anastasio Somoza Debayle; დ. 5 დეკემბერი, 1925 — გ. 17 სექტემბერი, 1980) — ნიკარაგუელი პოლიტიკოსი, ნიკარაგუის 54-ე და 57-ე პრეზიდენტი. ანასტასიო სომოსა პოლიტიკაში ჩაერთო, როგორც ეროვნული არმიის ხელმძღვანელი. ამ თანამდებობის მეშვეობით, თავისი ძმის გარდაცვალების შემდეგ, 1967-1979 წლებში მართავდა ნიკარაგუას. იგი იყო სომოსას გავლენიანი გვარის უკანასკნელი წარმომადგენელი ნიკარაგუის პრეზიდენტის თანამდებობაზე.
ბიოგრაფია
ანასტასიო სომოსას მოკვლის შემდეგ გაპრეზიდენტდა "ტახიტოს" უფროსი ძმა ლუის სომოსა დებაილე. ამ პერიოდში ანასტასიო კვლავ მნიშვნელოვან ფიგურას წარმოადგენდა ნიკარაგუაში. ძმის გარდაცვალების შემდეგ, 1967 1 მაისს ანასტასიო თავისი ნებით გაპრეზიდენტდა და ძმისგან განსახვავებით მოწინააღმდეგეებისა და ოპოზიციის მიმართ შეუწყნარებელი დიქტატორი იყო.
ტახიტოს პრეზიდენტობის ვადა იწურებოდა 1972 წლის მაისში, იმ ფონზე, როცა არსებობოდა პრეზიდენტად ხელახალი არჩევის ამკრძალავი კანონი. საპრეზიდენტო მანდატის ვადის გასვლამდე შეთანხმდა ოპზიციური პარტიის წევრებთან, რომ მას ჩაანაცვლებდა ლიბერალებისა და კონსერვეტორებისგან შემდგარი სამკაციანი ხუნტა, რათა შეძლებოდა 1974 წელს კვლავ გაპრეზიდენტება. ეს კი არ გაუჭირდებოდა, რადგან ეროვნული არმიის სარდლად კვლავ სომოსა დებაილე რჩებოდა. სომოსამ და მისმა ტრიუმვირატმა მიიღეს ახალი კონსტიტუცია, რომლის რატიფიკაცია მოახდინა ტრიუმვირატმა 1971 წლის 3 აპრილს.
1972 წლის 23 დეკემბერს მიწისძვრამ დაანგრია დედაქალაქ მანაგუის 90% და 5, 000 ადამიანი დაიღუპა, ცოცოხლად დარჩენილები კი უსახლკაროდ დარჩნენ. საპასუხოდ სომოსამ გამოაცხადა საომარი მდგომარეობა და კიდევ ერთხელ გახდა ნიკარაგუის მმართველი. ასევე, საკუთარი თავი დანიშნა ეროვნული უსაფრთხოების კომიტეტის თავმჯდომარედ.
1975 წელს ანასტასიო სომოსა დებაილემ სანდინისტას ფრონტის წინააღმდეგ ძლადობრივი კამპანია დაიწყო, ინდივიდუალური სამიზნეები კი პარტიის მომხრეები იყვნენ. სანდინისტას ფრონტს სახელი დაერქვა აუგუსტო სესარ სანდინოს პატივსაცემად. სანდინისტას ბრძოლას ხელი შეუწყო იმანაც, რომ აშშ, რომელიც სომოსას რეჟიმს მიიჩნევდა კომუნისზმის წინააღმდეგ საბრძოლველ ციხესიმაგრედ, მხარს აღარ უჭერდა სომოსას რეჟიმს. უფრო მეტიც, პრეზიდენტი ჯიმი კარტერი აკრიტკებდა ნიკარაგუაში ადამიანის უფლებების დაცვის დაბალ დონე, მიუხედავად იმისა, რომ ანასტასიო სომოსა დებაილე ამტკიცებდა საკუთარ ქვეყანაში პრესისა და სიტყვის თავისუფლება არ იზღუდებოდა. შეერთებული შტატების ქმედებამ, ნიკარაგუის საზღვრებს შიგნითაც გაამძაფრა დიქტატურის მოწინააღმდეგეთა კრიტიკა. სომოსას რეჟიმის წინააღმდეგ გამოდიოდნენ არა მარტო სანდინისტები, არამედ სხვა პოლიტიკური პარტიები და მათ გარდა ჟურნალისტებიც, მათ შორის პედრო ხოაკინ ჩამორო კარდენალი (მოკლეს 1978 წლის 10 იანვარს). საბოლოოდ ერთადერთი ქვეყანა, რომელიც ნიკარაგუას საბრძოლო იარაღებით ეხმარებოდა იყო ისრაელი, რომელსაც თავის დროზე ანასტასიო სომოსა გარსიას რეჟიმმა $200 მილიონი გადაურიცხა. აშშ-ს ადმინისტრაციის ზეწოლის შემდეგ ისრაელმაც შეწყვიტა სომოსას რეჟიმის დახმარება. იზოლაციაში მყოფი დიქტატორი ქვეყნიდა გაიქცა შერთებულ შტატებში თავის შესაფარებლად. თუმცა, ჯიმი კარტერმა უარი თქვა "ტახიტოსთვის" თავშესაფარი მიეცა, მხოლოდ პარაგვაის დიქტატორმა ალფრედო სტროესნერმა მიიღო ნიკარაგუის უკანასკნელი პრეზიდენტი სომოსას გვარიდან.
ვერც პარაგვაი გამოდგა უსაფრთხო თავშესაფარი. 1980 წლის 17 სექტემბერს, დილის 10:10 საათზე, თავის სახლთან ასუნსიონში, სანდინისტას მთავრობის დაკვეთითა და არგენტინელი კომუნისტის ენრიკე გორიარან მერლოს მეთაურობით მოკლეს 54 წლის ანასტასიო სომოსა დებაილე. სანდინისტას მცირერიცხოვანი დაჯგუფება სამალავში ელოდა ტახიტოს გამოჩენას, რადგან იგი ქალაქში შეუჯავშნავი მერსედესით დადაიოდა. ტეროტისტებმა ტანკსაწინაარმდეგო ნაღმი ესროლეს და დაფერფლილ მანქანაში ადგილზე გარდაიცვალა ანასტასიო სომოსა დებაილე. დაკრძალეს მაიამიში.
რესურსები ინტერნეტში
კატეგორია:დაბადებული 5 დეკემბერი კატეგორია:დაბადებული 1825 კატეგორია:გარდაცვლილი 17 სექტემბერი კატეგორია:გარდაცვლილი 1980 კატეგორია:ნიკარაგუის პრეზიდენტები კატეგორია:მოკლული პრეზიდენტები
გიუეშევო
გიუეშევო (Гюешево) — სოფელი ბულგარეთში. 2010 წლის აღწერის მონაცემებით მოსახლეობა შეადგენს 238 კაცს.
კატეგორია:ბულგარეთის სოფლები
Lasioglossum percornutum
Lasioglossum percornutum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1937 წელს.
სქოლიო
percornutum
ზელენიკოვო (კირჯალის ოლქი)
ზელენიკოვო (Зелениково) — დასახლება ბულგარეთში. მდებარეობს კირჯალის ოლქში, შედის კირჯალის მუნიციპალიტეტში. მოსახლეობა შეადგენს 287 ადამიანს.
პოლიტიკური სიტუაცია
ადგილობრივ ენჩეცის საკმეტოში, რომლის შემადგენლობაშიც შედის ზელენიკოვო, კმეტის (უხუცესის) თანამდებობას ასრულებს მუსტაფა მიუმიუნ შაბანი (მოძრაობა უფლებებისა და თავისუფლებებისთვის) არჩევნების შედეგების მიხედვით.
მუნიციპალიტეტის კმეტი (მერი) — ჰასან აზისი (მოძრაობა უფლებებისა და თავისუფლებებისთვის) არჩევნების შედეგების მიხედვით.
რესურსები ინტერნეტში
კატეგორია:კირჯალის მუნიციპალიტეტის დასახლებული პუნქტები
პოლტერგეისტი
პოლტერგეისტი (Poltern ნიშნავს გრგვინვას, ხმაურს, ხოლო Geist — მოჩვენებას, სულს ან განსახიერებას, ხორცის შესხმას) — დემონური მოჩვენება, სული ან აჩრდილი, რომელიც ამჟღავნებს და თვალნათლივ აჩვენებს თავის თავს მოძრაობით, ადამიანებსა თუ სხვადასხვა საგნებსა და ობიექტებზე ზემოქმედებით.
რესურსები ინტერნეტში
კატეგორია:მისტიკა კატეგორია:მეტაფიზიკა კატეგორია:ოკულტიზმი კატეგორია:მაგია
კუშე
მინი|კუშე - „[[ჩაიკოვსკის საერთაშორისო კონკურსი|ჩაიკოვსკის საერთაშორისო კონკურსისადმი მიძღვნილი მარკა, მოსკოვი, სსრკ“ (1958, 40 კაპ.)]] კუშე (couché — გადაწოლილი) ეწოდება ისეთ საკოლექციიო ფილატელისტურ ერთეულს, როდესაც ორი სხვადასხვა მარკა გადაბმულია ერთმანეთისადმი 90°-ნიანი კუთხით.
Everybody Gets a Second Chance
Everybody Gets a Second Chance — ჯგუფის Mike + The Mechanics სინგლი 1991 წლის ალბომიდან Word of Mouth.
რესურსები ინტერნეტში
კატეგორია:1991 წლის სიმღერები კატეგორია:1991 წლის სინგლები კატეგორია:Mike + The Mechanics-ის სიმღერები
A State of Trance 2005
A State of Trance 2005 — 2005 წლის კრებული. იგი შედგენილია მუსიკოს არმინ ვან ბიურენის მიერ. დისკი გამოიცა ლეიბლის Armada Music მიერ.
სქოლიო
კატეგორია:A State of Trance კატეგორია:არმინ ვან ბიურენის ალბომები კატეგორია:2005 წლის კომპილაციური ალბომები
Q (ბონდიანა)
Q — ჯეიმზ ბონდზე დაწერილი წიგნების და გადაღებული ფილმების პერსონაჟი. ისევე, როგორც მ, Q კოდური სახელია, სიტყვა Quartermaster-ის (კვარტერმაისტერი) შემოკლება. Q არის ბრიტანული საიდუმლო სამსახურის კვლევითი ცენტრის - Q Branch-ის ხელმძღვანელი. სწორედ ის აძლევს ბონდს საჭირო ტექნიკას.
დესმონდ ლეველინი
thumb|200px|დესმონდ ლეველინი ითამაშა ყველა ფილმში, დაწყებული 2-დან ”რუსეთიდან სიყვარულით” (1963 წ.) და ”მსოფლიოც არ არის საკმარისი”-მდე (1999 წ.), რომელშიც Q წარადგენს თავის შემცვლელს, რომელსაც ბონდი ხუმრობით R-ს არქმევს (ინგლისურ ანბანში Q-ს მერე R მოდის). დესმონდი გარდაიცვალა 1999 წელს.
ჯონ კლიზი
ითამაშა ფილმებში
იხილეთ აგრეთვე
მ (ბონდიანა)
რესურსები ინტერნეტში
კატეგორია:ბონდიანის პერსონაჟები კატეგორია:გამოგონილი პერსონაჟები
Figuren aus James-Bond-Filmen
ისაია (ჭანტურია)
მიტროპოლიტი ისაია (ერისკაცობაში — ზურაბ მირდატის ძე ჭანტურია; დ. 12 აპრილი, 1961, წალენჯიხა) — საქართველოს მართლმადიდებელი ეკლესიის მღვდელმთავარი, ნიქოზისა და ცხინვალის ეპარქიის მიტროპოლიტი; ანგელოზის დღე – 22 მაისი, ესაია წინასწარმეტყველის ხსენება; კათედრა და რეზიდენცია ნიქოზში, ცხინვალში, ჯავასა და ახალგორში.
ბიოგრაფია
მიტროპოლიტი ისაია, ერისკაცობაში ზურაბ მირდატის ძე ჭანტურია, დაიბადა 1961 წლის 12 აპრილს ქალაქ წალენჯიხაში. დედა სკოლა-ინტერნატის დაწყებითი კლასების მასწავლებელი იყო. მე-4 კლასამდე სწავლობდა წალენჯიხის სკოლა-ინტერნატში, მე-5 კლასიდან – წალენჯიხის პირველ საშუალო სკოლაში. რვა კლასის დამთავრების შემდეგ ზურაბ ჭანტურიამ სწავლა განაგრძო მოსე თოიძის სახელობის პროფესიულ ტექნიკუმში. 1986 წელს ჩაირიცხა თეატრალურ ინსტიტუტში და გახდა კინოფაკულტეტის სტუდენტი.
1993 წელს ზურაბ ჭანტურია შეიმოსა მორჩილის კაბით ცხუმ-აფხაზეთის ეპისკოპოსის დანიელის ლოცვა-კურთხევით, მაგრამ სულ მალე იქ განვითარებული მოვლენების შემდეგ ცხუმ-აფხაზეთის ეპისკოპოსის სამღვდელოებასთან, დევნილ მოსახლეობასთან ერთად გადალახა საკენი-ჭუბერის უღელტეხილი, 15 სექტემბრიდან იგი ცხუმ-აფხაზეთის სამღვდელოებასთან ერთად დაემკვიდრა მარტყოფის მონასტერში. 1994 წლის 11 აპრილს მაღალყოვლადუსამღვდელოესმა ცხუმ-აფხაზეთის მთავარეპისკოპოსმა დანიელმა მორჩილი ზურაბი-ილია სვეტიცხოვლის საპატრიარქო ტაძარში აღკვეცა ბერად და სახელად ისაია უწოდა. იმავე წლის 24 აპრილს უწმიდესმა და უნეტარესმა, სრულიად საქართველოს კათოლიკოს-პატრიარქმა ილია II-მ ბერი ისაია აკურთხა ბერ-დიაკვნად, მალევე ბერ-დიაკონი ისაია მცხეთის წმიდა ოლღას დედათა მონასტერში ხელდასხმულ იქნა მღვდელ-მონაზვნად. 1994-1995 წლებში მღვდელმონაზონი ისაია უწმიდესისა და უნეტარესის, სრულიად საქართველოს კათოლიკოს-პატრიარქის ლოცვა-კურთხევით ასრულებდა მარტყოფის მონასტრის წინამძღვრის მოვალეობას. 1995 წლის თებერვალში მღვდელ-მონაზონ ისაიას ეკლესიაში ერთგული სამსახურისათვის მიენიჭა იღუმენის წოდება. 1995 წლის 5 აპრილს საქართველოს მართლმადიდებელი სამოციქულო ეკლესიის წმიდა სინოდმა მიიღო ისტორიული გადაწყვეტილება – აღსდგა უძველესი ეპარქია ნიქოზისა და ცხინვალისა, რომელიც შუა საუკუნეებში მნიშვნელოვან როლს ასრულებდა საქართველოს ისტორიაში. წმიდა სინოდმა იღუმენი ისაია გამოარჩია ახლადაღდგენილი ეპარქიის საჭეთმპყრობლად. 1995 წლის 9 აპრილს, ღირსი მარიამ ეგვიპტელის ხსენების დღეს, წმიდა სინოდის განჩინების თანახმად, სვეტიცხოვლის საპატრიარქო ტაძარში სრულიად საქართველოს კათოლიკოს-პატრიარქმა წმიდა სინოდის წევრი მღვდელმთავრების თანამსახურებით აღასრულა იღუმენ ისაიას ეპისკოპოსად კურთხევის წესი. უწმიდესმა და უნეტარესმა ილია II-მ მიულოცა ახალ ეპისკოპოსს მღვდელმთავრის ხარისხში ამაღლება და უსურვა წარმატებები თავის საქმიანობაში. ეპარქია, რომელიც მეუფე ისაიამ ჩაიბარა ერთ-ერთი ურთულესია საქართველოს მართლმადიდებელ ეკლესიაში. ცხინვალის რეგიონში გარე ძალების წაქეზებით მოხდა დაპირისპირება ოსებსა და ქართველებს შორის. მეუფე ისაიას ძალისხმევით ეპარქიაში ამოქმედდა ნიქოზის ამაღლების, ავნევის ღვთისმშობლის შობის, ქურთის ყოვლადწმიდა სამების, ლარგვისის თეოდორე ტირონის, იკორთას ალექსი ბერის სახელობის დედათა მონასტერი, ავლევის ღვთისმშობლის მიძინების სახელობის მამათა მონასტერი. 2000 წლის 28 ნოემბერს საქართველოს მართლმადიდებელ ეკლესიაში ერთგული სამსახურისათვის ეპისკოპოს ისაიას მთავარეპისკოპოსის, ხოლო 2006 წელს მიტროპოლიტის წოდება მიენიჭა. 2007 წლის 25 დეკემბერს იგი დაჯილდოვდა წმიდა გიორგის პირველი ხარისხის ორდენით.
რესურსები ინტერნეტში
კატეგორია:დაბადებული 1961 კატეგორია:ქართველი ეპისკოპოსები კატეგორია:ზუგდიდის მუნიციპალიტეტში დაბადებულები კატეგორია:საქართველოს ბრწყინვალების საპრეზიდენტო ორდენის კავალრები კატეგორია:დაბადებული 12 აპრილი
რუსეთ-ლიტვის ომი (1500-1503)
რუსეთ-ლიტვის ომი 1500-1503 - ომი მოსკოვის დიდ სამთავროსა და ლივონიის კონფედერაციას შორის, რომელიც შედიოდა ლიტვის დიდ სამთავროს კავშირში.
რესურსები ინტერნეტში
კატეგორია:ლიეტუვის ისტორია კატეგორია:რუსეთის ომები კატეგორია:პოლონეთის ისტორია კატეგორია:XVI საუკუნის ომები
Muscovite–Lithuanian Wars
კოსოვო (კიუსტენდილის ოლქი)
კოსოვო (Косово) — სოფელი ბულგარეთში. 2010 წლის აღწერის მონაცემებით მოსახლეობა შეადგენს 35 კაცს.
რესურსები ინტერნეტში
კატეგორია:ბულგარეთის სოფლები
მახათური
მახათური — ქართული აბორიგენული წითელყურძნიანი საღვინე-სასუფრე ვაზის ჯიში გურია-აჭარიდან.
მახათურის გავრცელების არეალი შეზღუდულია და ერთეულ ძირს თუ შეხვდებით გურიისა და აჭარის ზოგიერთ სოფელში.
ბოტანიკური აღწერა
ზრდასრული ფოთოლი საშუალო ზომისაა, მომრგვალო ან ოდნავ ოვალური ფორმის, სამ-ნაკვთიანი. ფირფიტის ქვედა მხარე სქლადაა შებუსული, ქეჩისებურია. ყვავილი ორსქესიანია. მტევანი საშუალო ზომისაა, ცილინდრულ-კონუსური ფორმის, თხელი, ზოგჯერ საშუალო სიმკვრივის. მახათურის მტევანში გვხვდება განუვითარებელი (პართენოკარპიული) მარცვლებიც. მარცვალი საშუალო ან საშუალოზე დიდი ზომისაა, ოვალური. სქელკანიანია, ცვილისებრი ფიფქით ოდნავ დაფარული. რბილობი საკმაოდ ხორციანი და წვნიანია, წვენი ღია წითელი ფერისაა, სასიამოვნო ტკბილი გემოთი.
მახათურის სავეგეტაციო პერიოდი კვირტის გაშლიდან სრულ სიმწიფემდე 205 დღეს აღწევს. ხოლო სრულ სიმწიფეში ოქტომბრის ბოლოს შედის. მაღლარად გაზრდილი ვაზი საშუალო ზრდისა და საშუალომოსავლიანია. მტევნის საშუალო წონა 140 გრამია, საჰექტარო მოსავლიანობა კი 6.5-7.0 ტონა. ყურძნის სრული სიმწიფის პერიოდში მისი შაქრიანობა აღწევს 18.8%-ს, ხოლო მჟავიანობა — 9.2 გ/ლ-ს.
მახათური ყურადღებას იქცევს როგორც ხარისხიანი საღვინე და სასუფრე ყურძნის ჯიში.
ლიტერატურა
კატეგორია:აჭარის ვაზის ჯიშები კატეგორია:გურიის ვაზის ჯიშები კატეგორია:ვაზის წითელყურძნიანი საღვინე ქართული ჯიშები კატეგორია:ვაზის წითელყურძნიანი სასუფრე ქართული ჯიშები
ნანსი (საფეხბურთო კლუბი)
საფეხბურთო კლუბი ნანსი (Association sportive Nancy-Lorraine) — საფრანგეთის საფეხბურთო კლუბი ქალაქ ნანსიდან, დაარსდა 1967 წელს. გამოდის საფრანგეთის უმაღლეს საფეხბურთო ჩემპიონატში.
რესურსები ინტერნეტში
კატეგორია:საფრანგეთის საფეხბურთო კლუბები
Lasioglossum percrassiceps
Lasioglossum percrassiceps — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1931 წელს.
სქოლიო
percrassiceps
ჩუბაკა
ჩუბაკა — ვარსკვლავური ომების პერსონაჟი. მის როლს ფილმის IV-VI ეპიზოდებში ასრულებს პიტერ მეიჰიუ.
პიტერ მეიჰიუ პროფესიით არის ყოფილი სანიტარი და მისი სიმაღლეა 2 მეტრი 22 სმ. დღეისთვის იგი არის ერთ-ერთი ყველაზე მაღალი მსახიობი ჰოლივუდში.
რესურსები ინტერნეტში
კატეგორია:ვარსკვლავური ომების პერსონაჟები კატეგორია:გამოგონილი პერსონაჟები
პადიელანტის ეროვნული პარკი
პადიელანტა (Padjelanta) — ეროვნული პარკი ჩრდილოეთ შვედეთში, ნორბოტენის ლენში. შეიქმნა 1963 წელს და უდიდესია შვედეთის ეროვნულ პარკებს შორის ფართობით 1 984 კმ². ასევე მოიცავს იუნესკოს მსოფლიო მემკვიდრეობის ძეგლს — ლაპონიას.
სქოლიო
კატეგორია:შვედეთის ეროვნული პარკები
აბუ ტალიბ იბნ აბდ ალ-მუტალიბი
აბუ ტალიბ იბნ აბდ ალ-მუტალიბი (أَبُو طَالِب بن عَبْد ٱلْمُطَّلِب ʾ; დ. 536 – გ. 619) — ჰაშიმანთა გვარის მეთაური, კურაიშელთა ტომისა. წინასწარმეტყველ მაჰმადის მამის, აბდულას ძმა. ალი იბნ აბუ ტალიბის მამა. იგი მექაში პატივსაცემ პირად იყო მიჩნეული და აქტიურად იცავდა მაჰმადს. მაჰმადის ბაბუის, აბდ ალ მუტალიბის გარდაცვალების შემდგომ ის გახდა მისი მეურვე.
მას შემდეგ რაც მაჰმადმა ისლამის ქადაგება დაიწყო, მას აქტიურად დაუპირისპირდნენ სხვა კურაშელთა ტომის გვარები, მოუწოდებდნენ აბუ ტალიბს გაეჩუმებინა თავისი ძმისშვილი და ემუქრებოდნენ მას. კურაიშელებმა აბუ-ტალიბის მოქრთამვაც კი სცადეს მაჰმადის გადაცემის სანაცვლოდ, მაგრამ კიდევ ერთი უარის შემდგომ, კურაიშელთა სხვა ტომის გვარება ჰაშიმანთა გვარის წევრებთან ქორწინება აკრძალეს.
მაჰმადის დაცვა აბი ტალიბისა და ჰაშიმანთა გვარისთვის დიდ წნეხს უკავშირდებოდა, უთხრა ბიძამ მაჰმადს: „გადაარჩინე ჩემი და შენი თავი და იმაზე დიდ ტვირთს ნუ დამატან, რაც მე არ შემიძლია“. მაჰმადმა უპასუხა „ალაჰსა ვფიცავ, მარჯვენაში მზე რომ მომცენ, მარცხენაში – მთვარე, და მითხრან, სამაგიეროდ უარი ვთქვა ამ დიდებულ საქმეზე, ვიდრე უფალი მას გამარჯვებით დააგვირგვინებდეს, ხოლო თუ მათ მოთხოვნას არ დავმორჩილდები, დაღუპვით დამემუქრონ, მე მაინც ჩემს საქმეზე ხელს არ ავიღებდი“. ამ სიტყვების გაგონების შემდეგ ბიძამ მაჰმადს მფარველობა აღუთქვა. 619 წელს აბუ ტალიბ იბნ აბდ ალ-მუტალიბი გარდაიცვალა.
სქოლიო
კატეგორია:გარდაცვლილი 619 კატეგორია:მაჰმადის ოჯახი
ჯეისონ ორენჯი
ჯეისონ თომას ორენჯი (დ. 1970 წლის 10 ივლისს) — ინგლისელი მუსიკოსი, მომღერალი, მოცეკვავე და მსახიობი. აგრეთვე სახელი გაითქვა, როგორც ჯგუფ Take That-ის წევრმა. 1996 წელს, Take That-ის დაშლის შემდეგ იგი იყო ერთადერთი წევრი, რომელმაც არ დაიწყო სოლო-კარიერა და გადაერთო მსახიობის კარიერაზე, თუმცა 2005 წელს ჯგუფის წევრები კვლავ შეიკრიბნენ. ამ პერიოდიდან იგი კვლავ იყო კოლექტივის მუდმივი მონაწილე და მის შემადგენლობაში ჩაწერილი აქვს რამდენიმე სოლო-სიმღერაც. ასეთებია „Wooden Boat“, „How Did It Come To This“ და „Flowerbed“. 2014 წლის სექტემბერში მან ჯგუფი დატოვა.
რესურსები ინტერნეტში
კატეგორია:დაბადებული 1970 კატეგორია:Take That-ის წევრები კატეგორია:ინგლისელი პოპ-მომღერლები კატეგორია:ინგლისელი მსახიობები კატეგორია:ინგლისელი მოცეკვავეები
ნევესტინო
ნევესტინო (Невестино) — სოფელი ბულგარეთში. 2010 წლის აღწერის მონაცემებით მოსახლეობა შეადგენს 619 კაცს.
კატეგორია:ბულგარეთის სოფლები
Ear:Nevestino, Kyustendil
ლუის ალბერტო რიარტი
ლუის ალბერტო რიარტი (Luis Alberto Riart; დ. 21 ივლისი, 1880 — გ. 1 ოქტომბერი, 1953) — პარაგვაის 32-ე პრეზიდენტი, 1924 წლის 17 მარტიდან 1924 წლის 15 აგვისტომდე. ის ჩაანაცვლა მანამდე არსებულმა პრეზიდენტმა — ელიხიო აიალამ.
მგალობლიშვილი (ვაზის ჯიში)
მგალობლიშვილი — ქართული აბორიგენული წითელყურძნიანი საღვინე ვაზის ჯიში იმერეთიდან.
ჯიში გამავრცელებლის სახელს ატარებს.
ბოტანიკური აღწერა
ზრდასრული ფოთოლი საშუალო ან საშუალოზე დიდია, მომრგვალო, სამნაკვთიანი. ფოთლის ქვედა მხარე დაფარულია აბლაბუდისებრ-ჯაგრისებრი შებუსვით. ყვავილი ორსქესიანია. მტევანი საშუალო ზომისაა, ცილინდრულ-კონუსური ან ცილინდრული ფორმის, კუმსი. მარცვალი საშუალო ზომისაა, მომრგვალო ან ოდნავ ოვალური, მუქი წითელი. საკმაოდ სქელკანიანია, ცვილისებრი ფიფქით უხვად დაფარული. რბილობი წვნიანი აქვს, ტკბილი გემოთი.
ვაზი საშუალო ზრდისაა. სავეგეტაციო პერიოდი კვირტის გაშლიდან სრულ სიმწიფემდე 185-190 დღეა. სრულ სიმწიფეში ოქტომბრის პირველ ნახევარში შედის. მტევნის საშუალო წონა 170-200 გრამია. საჰექტარო მოსავლიანობა 7.0-8.0 ტონაა. ყურძნის სრული სიმწიფის პერიოდში მისი შაქრიანობა აღწევს 21-28%-ს, ხოლო მჟავიანობა — 7.5-8.5 გ/ლ-ს.
მგალობლიშვილისგან დაყენებული ღვინო მცირედაა შეფერილი, შინაარსიანია და ნაკლებ სხეულიანი, ამიტომ მას ოცხანურ საფერესთან ერთად აკუპაჟებენ და იღებენ ინტენსიურად შეფერილ ხალისიან წითელ სუფრის მშრალ ღვინოს. ეს ჯიში ძირითადად პერსპექტიულია საბრენდე სპირტის მისაღებად.
ლიტერატურა
კატეგორია:იმერეთის ვაზის ჯიშები კატეგორია:ვაზის წითელყურძნიანი საღვინე ქართული ჯიშები
ჰორაციო ნელსონი
ჰორაციო ნელსონი (Horatio Nelson; დ. 29 სექტემბერი, 1758, ნორფოლკი, ინგლისი — გ. 21 ოქტომბერი, 1805, ტრაფალგარის კონცხი, ესპანეთი) — ინგლისის ფლოტის ადმირალი. მონაწილეობდა ამერიკის რევოლუციურ ომებში, ასევე იბრძოდა საფრანგეთის რესპუბლიკისა და ნაპოლეონის იმპერიის წინააღმდეგ. 1798 წელს აბუკირთან გაანადგურა ფრანგების ფლოტი, რომელმაც ბონაპარტის საექსპედიციო არმია ჩაიყვანა ეგვიპტეში. 1805 წელს ტრაფალგარის კონცხთან გაანადგურა ფრანგულ–ესპანური ფლოტი, რითაც საბოლოოდ დაუსვა წერტილი ნაპოლეონის განზრახვას, რომ დესანტი გადაესხა ბრიტანეთში, თუმცა თავად შეეწირა ამ ბრძოლას. გამოირჩეოდა განსაკუთრებული სიმამაცით და საზღვაო ბრძოლების წარმართვის საოცარი უნარით.
ადრეული ცხოვრება
ჰორაციო ნელსონი დაიბადა 1758 წლის 29 სექტემბერს პატარა სოფელ ბურნემ თორპში, ნორფოლკი, ანგლიკანი პასტორის ედმუნდ ნელსონისა და კატრინ სუკლინგის ოჯახში. ის იყო მეექვსე, წყვილის 11 შვილიდან. 1767 წლის 26 დეკემბერს კატრინი გარდაიცვალა და ედმუნდს რვა შვილი დარჩა გასაზრდელად. 10 წლის ასაკში ის ნორიჯის საშუალო სკოლაში შეიყვანეს, ერთი წლის შემდეგ კი ჩრდილოეთ ველშამში სირ ჯონ პასტონის სახელობის სკოლაში. ოჯახი ძალიან ღარიბი იყო, ამიტომ დის სიკვდილის შემდეგ, ჰორაციოს ბიძა, მორის საკლინგი ედმუნდს შეპირდა, რომ მის ერთ-ერთ ვაჟს თავად უპატრონებდა. ეს სურვილი სწორედ ჰორაციომ გამოთქვა 12 წლის ასაკში, მაშინ როდესაც საკლინგი HMS Raisonnable-ის კაპიტნად დაინიშნა. მართალია ჰორაციო ფიზიკურად სუსტი იყო, თუმცა საკლინგს მის თხოვნაზე უარი მაინც არ უთქვამს. მალევე მას ნელსონს ზღვის ავადმყოფობა აღმოაჩნდა, რომელიც მთელი სიცოცხლის მანძილზე ტანჯავდა.
პიელიეკაისეს ეროვნული პარკი
პიელიეკაისე (Pieljekaise) — ეროვნული პარკი შვედეთში, ლაპლანდიის პროვინციაში.
პარკი მდებარეობს სკანდინავიის მთების საშუალო სიმაღლის ზონაში. უმაღლესი წერტილი 1 138 მეტრია.
ჰორაციო ნელსონი
ადრეული კარიერა
საზღვაო ოპერაციებთან მის პირველს ნათლობად მიიჩნევა ფოლკლენდის კუნძულების მფლობელობასთან დაკავშირებული დავა ინგლისსა და ესპანეთს შორის. მაშინ HMS Raisonnable ფოლკლენდის კუნძულებისკენ გაგზავნეს, თუმცა სამხედრო დაპირისპირება არ მომხდარა, რადგან ორმა სახელმწიფომ ურთიერთობები მოაგვარა. ამ ინციდენტის შემდეგ კაპიტანი საკლინგი დანიშნეს HMS Triumph-ის კაპიტნად და პატარა ჰორაციომაც ამ გემზე გადაინაცვლა. იმის გამო, რომ HMS Triumph-ს დავალებული ჰქონდა ტემზის დაცვა, საკლინგმა ჰორაციო ერთ-ერთ მეზღვაურს, ჯონ რესბოუნს გააყოლა სავაჭრო მოგზაურობაში გამოცდილების შესაძენად. 1772 წლის ივლისში, თითქმის ერთი წლის შემდეგ, ნელსონი კვლავ HMS Triumph-ს დაუბრუნდა, თუმცა არც აქ დაჰჰო დიდი დრო. იმ პერიოდში მან შეიწყო, რომ ეწყობოდა მოგზაურობა ჩრდ. პოლუსის მიმართულებით. ექპედიციისთვის, რომელსაც მეთაურობდა კონსტანტინ ფიპსი, შეირჩა ორი გემი, HMS RACEHORSE და HMS Carcass. ნელსონი ამ უკანასკნელის კაპიტანი ლუთვიჯის სამსახურში შევიდა, როგორც კაპიტნის პირადი ნავის მესაჟედ. ექსპედიციამ ინგლისი 1773 წლის 4 ივნისს დატოვა. ის ჩრს. პოლუსს ათ გრადუსზე მიუახლოვდა, თუმცა შემდეგ ვერ შეძლო ყინულში გზის გაკვალვა, რის გამოც უკან ინგლისში დაბრუნდა იმავე წლის სექტემბერში.
დაბრუნების შემდეგ, ბიძამისის დახმარებით, ჰორაციო ოცქვემეხიან HMS Seahorse-ზე განამწესეს, რომელსაც კაპიტარი ფარმერი მართავდა. გემი ინდოეთისკენ მიემართებოდა. ეს პირველი შემთხვევა იყო, როდესაც ნელსონი სამხედრო გემზე ოფიცრის ჩინით მსახურობდა. გემმა მოგზაურობა ინდოეთისკენ 1773 წლის 19 ნოემბერს დაიწყო და 1774 წლის 25 მაისს მადრასში ბრიტანელების ავანპოსტს მიაღწია. ამ პერიოდში მიიღო მონაწილეობა ნელსონმა პირველ სამხედრო დაპირისპირებაში. 19 თებერვალს მაისურის სამეფოს მმართველ ჰაიდარ ალის წინააღმდეგ ომში გემს თავს დაესხა მტრის ორი ხომალდი, რომლებიც მან ჯერ მოიგერია, შემდეგ კი მოწინააღმდეგის ერთ-ერთი გემი ჩაიგდო ხელში.
პიელიეკაისეს ეროვნული პარკი
პიელიეკაისეს ერთ-ერთი მთავარი მახასიატებელია არყის ტყეების ფართო კორომები, რომლებიც მთლიანი 153 კმ² ტერიტორიიდან 101 კმ²-ს მოიცავს. თითქმის ყველგანაა გავრცელებული ყვავილი Trollius europaeus.
ჰორაციო ნელსონი
ბიოგრაფია
ჰორაციო ნელსონი დაიბადა ინგლისში, ღვთსიმსახურის ოჯახში. ნელსონს ზღვის ავადმყოფობა აღმოაჩნდა, იმდენად ძლიერი იყო მისი სიყვარული ზღვაოსნობისადმი, რომ უკვე 12 წლის ასაკიდან დაიწყო ფლოტში სამსახური. იგი არაჩვეულებრივი გამბედაობითა და ნიჭით, შრომისუნარიანობითა და ალღოთი გამოირჩეოდა, ამიტომ სწრაფად დაწინაურდა.
1793 წელს ინგლისსა და საფრანგეთს შორის დაწყებული ხანგძლივი ომის დროს ნელსონის მიერ ჩატარებული საზღვაო ოპერაციები სამხედრო ხელოვნების კლასიკურ ნიმუშებადაა მიჩნეული. საფრანგეთისა და მისი მოკავშირეების წინააღმდეგ წარმოებულ ბრძოლებში ნელსონმა ჯერ თვალი, შემდეგ კი მარჯვენა ხელი დაკარგა.
პიელიეკაისეს ეროვნული პარკი
ფაუნის წარმომადგენლებს შორის არიან ისეთი იშვიათი სახეობები, როგორებიცაა სამურავი, დათვი, პოლარული მელია, არწივი და ა. შ.
Over My Shoulder
„Over My Shoulder“ — ჯგუფ Mike + The Mechanics-ის სიმღერა და სინგლი 1995 წლის ალბომიდან Beggar on a Beach of Gold. ეს არის ჯგუფის ერთ-ერთი ყველაზე პოპულარული სიმღერა. ბრიტანულ ჩარტში მან #12 პოზიცია დაიკავა.
პიელიეკაისეს ეროვნული პარკი
სქოლიო
კატეგორია:შვედეთის ეროვნული პარკები
ჰორაციო ნელსონი
ბიოგრაფია
დანიის ნაპირებთან გამართული საზღვაო ბრძოლის დროს მას ოფიცრებმა შეატყობინეს, რომ მისი გაბედულებით შეცბუნებული ინგლისის გაერთიანებული ესკადრის ხელმძღვანელობა საზღვაო ნიშნებით (დროშის ფიალით) უბრძანებს შეწყვიტოს ბრძოლა და გემები ღია ზღვაში გაიყვანოს. წარმატებაში დარწმუნებულმა ნელსონმა ჭოგრი ამოგდებული თვალის ბუდესთან მიიტანა, მეორე თვალი მოხუჭა და განაცხადა – ვერ ვხედავ, თუ მანიშნებენ რამესო. მან ბრძოლა განაგრძო, საომარი ოპერაცია ინგლისელთა ბრწყინვალე გამარჯვენით დამთავრდა.
1805 წელს ტრაფალგართან საზღვაო ბრძოლაში ნელსონმა გაანადგურა საფრანგეთის ხმელთაშუა ზღვის ესკადრა და ესპანეთის ფლოტი. ამ ბრძოლაში იგი დაიღუპა კიდეც. მასზე გლოვის ნიშნად ინგლისელმა მეზღვაურებმა ქუდებზე შავი ზონარები დაიმაგრეს. ამის შემდეგ ეს ორი ზონარი სამუდამოდ იქცა მეზღვაურთა ქუდების აუცილებელ ატრიბუტად. გემი "ვიქტორი", რომელზედაც იმყოფებოდა ნელსონი ტრაფალგართან ბრძოლის დროს, ინახება ინგლისში, როგორც ეროვნული რელიკვია. ლონდონში ტრაფალგარის მოედანზე აღმართულ მაღალ სვეტზე დადგმულია ნელსონის ძეგლი, რომელიც ზღვას გაჰყურებს.
სქოლიო
კატეგორია:ბრიტანელი სამხედრო მოღვაწეები კატეგორია:დაბადებული 29 სექტემბერი კატეგორია:დაბადებული 1758 კატეგორია:გარდაცვლილი 21 ოქტომბერი კატეგორია:გარდაცვლილი 1805
Over My Shoulder
პოპულარობა ჰქონდა სიმღერის მუსიკალურ ვიდეოსაც, რომელშიც მონაწილეობენ ნიკოლას პიკარდი ( Hollyoaks) და ტომ ფლეტჩერი (McFly).
სქოლიო
კატეგორია:1995 წლის სიმღერები კატეგორია:1995 წლის სინგლები კატეგორია:Mike + The Mechanics-ის სიმღერები
შონ პენი
შონ პენი (Sean Justin Penn; 17 აგვისტო, 1960, ლოს-ანჯელესი) — ამერიკელი მსახიობი და რეჟისორი. შესრულებული როლებისთვის მიიღო ოსკარის ორი ჯილდი და სამი ნომინაცია და ოქროს გლობუსის ერთი ჯილდო და ოთხი ნომინაცია. ცნობილია ასევე როგორც საზოგადოებრივი და პოლიტიკური აქტივისტი. არის ამერიკის დემოკრატიული პარტიის მხარდამჭერი. აკრიტიკებდა ჯორჯ ბუში უმცროსის პოლიტიკას. ეწეოდა ჰუმანიტარულ საქმიანობას ქარიშხალ კატრინასა და 2010 წლის ჰაიტის მიწისძვრის შემდეგ.
ბიოგრაფია
შონ პენი დაიბადა ლეო პენისა და აილენ რაიანის ოჯახში. მისი მამა მსახიობი და რეჟისორი იყო, დედა კი იტალიურ-ირლანდიური წარმოშობის მსახიობი, რომელმაც კარიერა ოჯახის შექმნის შემდეგ შეწყვიტა. 1969 წელს, როცა შონ პენი 9 წლის იყო, ოჯახი მალიბუში სანაპირო სახლში დასახლდა. თინეიჯერობის წლები შონ პენმა სერფინგის დაფაზე გაატარა. ამ სპორტმა მასზე უდიდესი გავლენა მოახდინა. ახალგაზრდობაში დაინტერესებული იყო უოტერგეიტის საქმით და იურისტობაც კი ჰქონდა გადაწყვეტილი, მაგრამ კოლეჯში ქულები არ ჰყოფნიდა. სანტა მონიკას კოლეჯში, სადაც ის ავტოტექნიკას და კინემატოგრაფიას სწავლობდა, თეატრმა გაიტაცა.
პენმა პირველი როლი შეასრულა 1974 წელს სატელვიზიო სერიალის ერთ-ერთ ეპიზოდში. სერიალის რამდენიმე ეპიზოდს მისი მამა ლეო იღებდა. კინოკარიერა დაიწყო 1981 წელს დრამაში „კადეტები“ შესრულებული სამხედრო კადეტის როლით. ერთი წლის შემდეგ კი მიიღო ეპიზოდური როლი ფილმში „ერთი წელი რიჯმონტის სკოლაში“. პენი ასრულებდა მარიხუანათი და სერფინგით გატაცებული სტუდენტის, ჯეფ სპიკოლის როლს. პენმა სცენარში შესწორებები ყველას დაუკითხავად შეიტანა, საკუთარი ტექსტი სერფინგზე ნასწავლი ჟარგონებით გაამდიდრა, გადაღებებზე საკუთარი გარდერობით გამოცხადდა, მათ შორის იყო შავ-თეთრი სპორტული ფეხსაცმელი, რომელიც შემდეგ იმ თაობის მოდად იქცა. 22 წლის ასაკში პენს პირველი დიდება სწორედ ამ პატარა როლმა მოუტანა.
1984 წელს ითამაშა ფილმში „მთვარესთან რბოლა“ მომავალ საცოლე ელიზაბეთ მაკგოვერნთან ერთდ. მაგრამ პენისა და მაკგოვერნის ქორწინება არ შედგა, პენი პოპ-ვარსკვლავ მადონაზე დაქორწინდა ერთი წლის თავზე. 1985 წელს ჯონ შლეზინგერის ფილმში „შევარდენი და თოვლის კაცი“ პენმა შეასრულა ნარკოდილერის როლი. 1986 წელს მადონასთან ერთად ითამაშა ფილმში „შანხაის სიურპრიზი“. ამ ფილმისთვის შონ პენი ოქროს ჟოლოზე წარადგინეს, როგორც წლის ყველაზე ცუდი მსახიობი მამაკაცი. ფილმის გადაღებისას მაკაოში მსახიობმა დაიჭირა სასტუმროში შეჭრილი პაპარაცი და მეცხრე სართულის აივნიდან თავდაყირა დაკიდა. პენი მკვლელობის მცდელობისთვის დააკავეს, მაგრამ ის ციხიდანაც გაიქცა და მაკაოს ტერიტორიის ჩუმად დატოვებაც მოახერხა. 1987 წელს მას კიდევ ერთი ინციდენტი შეემთხვა, როდესაც მისი ცოლის, მადონას უცნობ თაყვანისმცემელს სცემა. პენი 33 დღით ლოს-ანჯელესის საოლქო ციხეში დააპატიმრეს. 1988 წელს მონაწილეობა მიიღო დენის ჰოპერის ფილმში „ფერები“, ხოლო 1989 წელს ბრაიან დე პალმას ფილმში „ომის დანაკარგები“. დე პალმასთან პენმა მოგვიანებით, 1993 წელსაც ითანამშრომლა, ითამაშა რა ფილმში „კარლიტოს გზა“. 90-იან წლებში დროებით მსახიობობას თავი დაანება და რეჟისურაზე გადაერთო. 1991 წელს გადაიღო ფილმი „გაქცეული ინდიელი“, სადაც ასახა კონფლიქტი ორ ძმას: კარგ მეოჯახე, პოლიციის შერიფსა და მოძალადე, დამნაშავე მეორე ძმას შორის.
1990 წლიდან პენი ურთიერთობაში იყო მსახიობ რობინ რაიტთან. ისინი დაქორწინდნენ 1996 წელს, ექვსწლიანი თანაცხოვრების შემდეგ. 1996 წელს სანტა მონიკაში რაიტო და მათი ორი პატარა შვილი კინაღამ გაიტაცეს. ამის შემდეგ პენების ოჯახი სან-ფრანცისკოდან 45 წუთის სავალზე, პატარა დასახლებაში გადავიდა საცხოვრებლად.
1996 წელს პენი და რაიტი - ექვსწლიანი თანაცხოვრების თავზე - დაქორწინდნენ (რასაც მცირეხნიანი განშორებაც მოჰყვა - მაშინ ბავშვები უკვე ხუთი და ორი წლის იყვნენ). სტაბილური პირადი ცხოვრება დადებითად აისახა შონ პენის როლებზეც აისახა. მისი შესრულება ფილმში „მიცვალებული მოდის“ მსახიობის ოსტატობის ქრესტომათიულ მაგალითად იქცა. სიკვდილმისჯილი მეთიუ პონსელეტის როლისთვის პენმა კარიერაში პირველი ნომინაცია მიიღო ოსკარების დაჯილადოებაზე. 1997 წელს რეჟისორ ნიკ კასავეტესის ფილმში „ის ისე საყვარელია“ შესრულებული როლისთვის მიიღო კანის კინოფესტივალის ჯილდო საუკეთესო მსახიობი მამაკაცისთვის. 1998 წელს კი მიიღო ვოლპის თასი ფილმში „აურზაური“ შესრულებული როლისთვის. ამ ფილმში მასთან ერთად პენის მეუღლე, რობინ რაიტი თამაშობდა. 1999 წელს პენმა ვუდი ალენის მუსიკალურ კომედიაში „ტკბილი და საძაგელი“ შეასრულა ჯაზის გამოგონილი ვარსკვლავის, ემეტ რეის როლი, რისთვისაც მიიღო ოსკარის ნომინაცია. 2001 წელს ითამაშა გონებრივად ჩამორჩენილი ადამიანის, სემ დოუსონის როლი ფილმში „მე სემი ვარ“ და კვლავ წარდგენილი იყო ოსკარზე.
2003 წელს შეასრულა მთავარი როლი ალეხანდრო გონსალეს ინიარიტუს დრამაში „21 გრამი“. პენის გმირი, პოლ რივერსი გულით დაავადებული ადამიანია და მას სხვა ადამიანს გულს გადაუნერგავენ. ამ როლისთვის პენმა დაიმსახურა კარიერაში მეორე ვოლპის თასი. იმავე წელს კლინტ ისტვუდის ფილმში „მდინარე მისტიკი“ შესრულებული როლისთვის მსახიობმა კარიერაში პირველი ოსკარი და ოქროს გლობუსი მიიღო. 2004 წელს ითამაშა ფილმში „რიჩარდ ნიქსონის მკვლელობა“, სადაც მის გმირს, სემიუელ ბიკს მკვლელობის იდეა აქვს აკვიატებული. 2006 წელს შეასრულა კორუმპირებული გუბერნატორის, ვილი სტარკის, როლი სტივენ ზეილიანის ფილმში „მეფის მთელი მხედრიონი“, რომელიც ამავე სახელწოდების რომანს ეფუძნებოდა. კრიტიკამ ფილმი არ მიიღო და მას დაბალი შეფასება მისცა. 2008 წელს პენი იყო კანის 61-ე კინოფესტივალის ჟიურის თავმჯდომარე. იმავე წელს მან მეორედ დაიმსახურა ოსკარის ჯილდო ჰომოსექსუალი პოლიტიკოსის, ჰარვი მილკის როლისთვის ფილმში „მილკი“.
სამსახიობო სტილი
გამოირჩევა როლებისადმი სკრუპულოზური მიდგომით. ჯეფ სპიკოლის როლისთვის ფილმში „ერთი წელი რიჯმონტის სკოლაში“ მსახიობმა გადაწყვიტა, ისე ეცხოვრა, როგორც სპიკოლის - მანქანა ოკეანის სანაპიროზე დააყენა და იქვე დასახლდა. 1988 წელს გამოსულ ფილმში „ფერები“ პოლიციელის როლი რომ შეესრულებინა, პენი ლოს-ანჯელესის პოლიციის დეპარტამენტში ოფიცრად ჩაეწერა. ფილმში „ტკბილი და საძაგელი“ შესასრულებელი ემეტ რეის, „მსოფლიოში მეორე ყველაზე დიდი გიტარისტის“ როლისთვის პენმა გიტარაზე დაკვრა ისწავლა.
პენი ასრულებს მკვლელების ან მკვლელობის იდეით გატაცებული ადამიანების როლს ფილმებში „ომის დანაკარგები“; „მიცვალებული მოდის“, „მდინარე მისტიკი“, „რიჩარდ ნიქსონის მკვლელობა“. პენის გმირები არიან გონებრივად ან ფიზიკურად დაავადებულები (სემ დოუსონი ფილმში „მე სემი ვარ“; ედი კვინი ფილმში „ის ისე საყვარელია“, პოლ რივერსი ფილმში „21 გრამი“). პენი ასრულებს ნარკოდამოკიდებულების როლებს ფილმებში „აურზაური“ და ერთი წელი რიჯმონტის სკოლაში“.
შონ პენს ხშირად ადარებენ მარლონ ბრანდოს, მაგრამ, ბრანდოსგან განსხვავებით პენს მსუბუქი როლების შესრულებისთვისაც დაუმსახურებია კრიტიკოსთა ქება.
პოლიტიკა და საზოგადოებრივი საქმიანობა
გარდა მსახიობობისა, დაინტერესებულია პოლიტიკითა და ჟურნალისტიკით. 2002-03 წლებში პენმა იმოგზაურა ერაყში და წერდა წერილებს San Francisco Chronicle-ისთვის. არის ამერიკის დემოკრატიული პარტიის მხარდამჭერი. აკრიტიკებდა ჯორჯ ბუში უმცროსის პოლიტიკას. ეწეოდა ჰუმანიტარულ საქმიანობას ქარიშხალ კატრინასა და 2010 წლის ჰაიტის მიწისძვრის შემდეგ. კატრინას შემდეგ მან ნიუ-ორლეანში 40-მდე ადამიანი გადაარჩინა. ცნობილია, როგორც ერთსქესიანი ქორწინების მომხრე.
სქოლიო
კატეგორია:ამერიკელი მსახიობები კატეგორია:დაბადებული 17 აგვისტო კატეგორია:დაბადებული 1960 კატეგორია:XX საუკუნის ამერიკელი მამაკაცი მსახიობები კატეგორია:XXI საუკუნის ამერიკელი მამაკაცი მსახიობები კატეგორია:ამერიკელი მსახიობები კატეგორია:ამერიკელი კინორეჟისორები კატეგორია:ამერიკელი მწერლები კატეგორია:ამერიკელი კინორეჟისორები კატეგორია:ამერიკელი კინოპროდიუსერები კატეგორია:ოსკარის მფლობელი კინომსახიობები კატეგორია:ამერიკელი მამაკაცი კინომსახიობები კატეგორია:ამერიკელი მამაკაცი თეატრის მსახიობები კატეგორია:ამერიკელი მამაკაცი ტელემსახიობები კატეგორია:ირლანდიელი ამერიკელები კატეგორია:იტალო-ამერიკელები
ბელარუსული ვიკიპედია
ბელარუსული ვიკიპედია — ვიკიპედიის ორი განყოფილება ბელარუსულ ენაზე — ერთი გაშვებულია ოფიციალურ, ხოლო მეორე კლასიკურ ორთოგრაფიაზე. 2004 წლის 6 აპრილს გაეშვა კლასიკური ვერსია (ტარაშკევიცა, ე.ი. კლასიკური მართლწერა), ხოლო 2007 წლის 27 მარტს ოფიციალური ვერსია (ბელარუსული ენა). ბელარუსული ვიკიპედიის ერთ-ერთი შემქმნელი და პირველი ადმინისტრატორი გახდა ბელარუსელი ბლოგერი ვოლოდიმირ კატკოვსკი (მომხმარებლის სახელი: rydel), რომელმაც ბელარუსულ ვიკიპედიაში შექმნა დაახლოებით 1300 სტატია. ბელარუსულ ვიკიპედიაში არსებული სტატიები იწერებოდა ორთოგრაფიის ორთავე ვარიანტზე, რამაც გამოიწვია კონფლიქტი მართლწერის სხვადასხვა ვარიანტის მომხრეებს შორის. ოფიციალურ ორთოგრაფიაზე მოქმედი განყოფილების მისამართია: be.wikipedia.org, ხოლო კლასიკურისა be-x-old.wikipedia.org. თავდაპირველად ოფიციალურმა ბელარუსულმა ვიკიპედიამ გაასწრო სტატიების რაოდენობით კლასიკურ ვერსიას, თუმცა 2008 წელს პირველობა კლასიკურმა ვერსიამ მოიპოვა. 2013 წლის იანვრის მდგომარეობით ვიკიპედიის ბელარუსულ (ე.ი. ოფიციალურ) ვერსიაში არსებობს დაახლოებით 55 ათასი სტატია, ხოლო კლასიკურ ვერსიაში (ე.ი. ტარაშკევიცაზე) დაახლოებით 48 ათასი სტატია.
სქოლიო
კატეგორია:ვიკიპედიები ენების მიხედვით
ფენილკეტონურია
ფენილკეტონურია — ამინომჟავა ფენილალანინის ცვლის მემკვიდრეობითი დარღვევა, რომელსაც თან სდევს გონებრივი ჩამორჩენილობა და სხვადასხვა ნევროლოგიური სიმპტომი. დაავადება პირველად წარმოშობით ნორვეგიელმა ექიმმა,ფენინგმა აღწერა 1934 წელს. მისი გადაცემა ხდება აუტოსომურ-რეცესიული გზით.
რამდენად ხშირია ფენილკეტონურია და რა ახასიათებს მას
ფენილკეტონურია თანაბარი სიხშირით გვხვდება გოგონებსა და ბიჭებში.საშუალოდ 10 000 ახალშობილიდან 1 შემთხვევაში. ასევე,გონებრივი ჩამორჩენილობის შემთხვევების - 1%-ში.
ხშირად, დაბადებიდან პირველი სამი თვის განმავლობაში, ბავშვს არაფერი ეტყობა და მხოლოდ სპეციალური ანალიზითაა შესაძლებელი რაიმეს დადგენა. ფენილკეტონურიის დროს დამახასიათებელია:
ლიტერატურა
კატეგორია:გენეტიკური დაავადებები
ჟერარ დე ნერვალი
ჟერარ დე ნერვალი (ნამდვილი სახელი ჟერარ ლაბრიუნი), (დ. 22 მაისი, 1808, პარიზი — გ. 26 იანვარი, 1855, იქვე) — ფრანგი მწერალი და პოეტი.
ბიოგრაფია
ჟერარ დე ნერვალი დაიბადა 1808 წელს, პარიზში. ორი წლის შემდეგ დედა გარდაეცვალა და ნერვალი დედამისის ბიძამ, ანტუან ბუშერმა გაზარდა პატარა სოფელ ვალუაში. ეს ადგილი შემდგომში მისთვის თითქმის მითურ მნიშვნელობას იძენს.
1814 წლიდან იგი პარიზში ლიცეუმში სწავლობს, სადაც თავს გამოიჩენს გოეთეს ნაწარმოებების თარგმანით. დაუმეგობრდება გოტიესა და ვიქტორ ჰიუგოს. წერს ლექსებს და თეატრალურ პიესებს, რომლებსაც წარმატება არ ხვდება. მალე მას შეუყვარდება მსახიობი ქალი, ჟენი კოლონი და მთელ თავის ქონებას მის კარიერას მოახმარს. მაგრამ ქალი მის მიმართ გულგრილია და სხვას მიჰყვება ცოლად. ჟენი კოლონი არის ნერვალისათვის ქალის იდეალი, რომელიც ხშირად ფიგურირებს მის შემოქმედებაში, ზოგჯერ მითოლოგიური ქალღმერთების სახითაც კი. ქალისადმი სიყვარული პოეტს ფსიქიკურ აშლილობამდეც მიიყვანს. სიცოცხლის უკანასკნელი წლების მანძილზე ნერვალი რამდენიმეჯერ მკურნალობდა ფსიქიატრიულ საავადმყოფოში, თუმცა თავად არასოდეს აღიარებდა, რომ მისი ეს "დაავადება" სიგიჟე იყო. იგი ამას "რეალურ ცხოვრებაში სიზმრის შემოჭრას" უწოდებდა.
1844 - 1847 წლებში ნერვალი ბევრს მოგზაურობდა ბელგიაში, ნიდერლანდებში და ლონდონში. ამავე დროს იგი განაგრძობდა წერას და თარგმნას. მას ეკუთვნის მისივე მეგობრის, ჰაინრიხ ჰაინეს ლექსების თარგმანი.
სიცოცხლის ბოლო წლები ნერვალისათვის მატერიალურადაც და მორალურადაც მძიმე იყო. ამ დროს ექიმის რჩევით დაიწყო საკუთარი შინაგანი ავტობოგრაფიების წერა და შექმნა თავისი ყველაზე მნიშვნელოვანი ნაწარმოებები: სილვია და ორელია. 1855 წლის 26 იანვარს ჟერარ დე ნერვალმა თავი ჩამოიხრჩო.
შემოქმედება
ნერვალის ნაწარმოებები ერთი მხრივ ავტობიოგრაფიულია, მეორე მხრივ კი ავტორს ეხმარება საკუთარი არსების მთლიანობის აღმოჩენაში. მისი ყველაზე ცნობილი ნაწარმოებია ნოველათა კრებული ცეცხლის ქალიშვილები, რომელთაგან ყველაზე მნიშვნელოვანია სილვია. ამ ნაწარმოებში მთელი სიძლიერით გამოიკვეთა დროის წარმავლობის ავტორისეული შეგრძნება. ნაწარმოებში არის მომენტები, როცა მთხრობელი თითქმის მთლიანად კარგავს კონტროლს საკუთარ თავზე და ეშვება მითურ, ილუზიურ სამყაროში, მაგრამ მაშინვე თავს ხელში იყვანს და რეალობას უბრუნდება. მოგინება, მართალია, ეხმარება ადამიანს საკუთარ თავში ერთიანობის მიღწევაში, მაგრამ ამასთან, შეიძლება გახლეჩა გამოიწვიოს აწმყო "მე"-სა და წარსულ "მე"-ს შორის. მწერლის მიზანი სწორედ ისაა ,რომ ეს ორი შეათანხმოს, რეალობა და მოგონება გააერთიანოს და სხვადასხვა დროის "მე"-ებისგან ერთიანობა შექმნას.
საკუთარ არსებაში ერთიაობის მიღწევის საშუალებაა მოგზაურობაც. ნერვალისთვის მოგზაურობა ნიშნავს იმ ადგილების ხელახლა ნახვას, სადაც უკვე იყო და რომელიც ახსოვს.
მთელი ნერვალისეული შემოქმედება გადმოსცემს სურვილს დაამსხვრიოს ტრადიციული საზღვრები და განახორციელოს წერის საშუალებით "რეალურ ცხოვრებაში სიზმრის გადმოტანა".
მოგონებისადმი მინიჭებული მნიშვნელობით ნერვალმა დიდი გავლენა მოახდინა პრუსტსა და ბოდლერზე. ქვეცნობიერი სამყაროს გამოკვეთითა და ფსიქოანალიზით კი იგი თავიანთ წინამორბედად გამოაცხადეს სიურეალისტებმა.
სქოლიო
კატეგორია:ფრანგი მწერლები კატეგორია:ფრანგი პოეტები კატეგორია:დაბადებული 1808 კატეგორია:გარდაცვლილი 1855 კატეგორია:პარიზელი მწერლები კატეგორია:XIX საუკუნის მთარგმნელები კატეგორია:ფრანგი მამაკაცი პოეტები კატეგორია:XIX საუკუნის პოეტები კატეგორია:XIX საუკუნის მამაკაცი მწერლები კატეგორია:XVIII საუკუნის ფსევდონიმიანი მწერლები კატეგორია:XIX საუკუნის ფსევდონიმიანი მწერლები
ბრიგადენფიურერი
მინი|ბრიგადენფიურერის ინსიგნია ბრიგადენფიურერი (Brigadeführer) — SS-ის და SA-ს სამხედრო რანგი 1932-1945 წლებში. მარცხნივ|მინი|205პქ|SS-ის ბრიგადენფიურერი [[ჰერმან პრისი]] თავდაპირველად იგი გამოიყენებოდა SS-ის ბრიგადების მეთაურთათვის და შეესაბამებოდა გენერლის მეორე საოფიცრო რანგს ვერმახტში. SS-ის და ორდნუნგსპოლიცაის (Ordnungspolizei) ზრდასთან ერთად ბრიგადენფიურერის რანგი გაუტოლდა გენერალ-მაიორისას და ვერმახტის იერარქიაში პოლკოვნიკის წინ დადგა.
ბრიგადენფიურერის ინსიგნია თავდაპირველად იყო მუხის ორი ფოთოლი და ვერცხლის ოთხქიმიანი ვარსკვლავი. 1942 წელს, ობერსტგრუპენფიურერის რანგის შექმნის შემდგომ, მისი განმასხვავებელი ნიშანი გახდა მუხის სამი ფოთოლი. ბრიგადენფიურერები ატარებდნენ აგრეთვე გენერალმაიორის სამხრეებს და ამ რანგს ტიტულატურაშიც გამოიყენებდნენ. მაგალითად: „SS-ის ბრიგადენფიურერი და Waffen-SS-ის და პოლიციის გენერალმაიორი“ (SS-Brigadenführer und Generalmajor der Waffen-SS und Polizei).
კატეგორია:სს
გეოკრიოლოგია
გეოკრიოლოგია, მზრალობისმცოდნეობა (gē – მიწა, kryos – სიცივე, logos – მოძღვრება) — გეოლოგიურ მეცნიერებათა დარგი მზრალი ქანების (ნიადაგის, გრუნტის) შესახებ. შეისწავლის დედამიწის ქერქში დამზრალი შრეების წარმოქმნას, განვითარებასა და არსებობის პირობებს; მზრალი ან გაყინვისა და ლღობის პროცესში მყოფი ქანების (ნიადაგის, გრუნტის) აგებულებას, შედგენილობას, თვისებებს და მათთან დაკავშირებულ გეოფიზიკურ, გეოლოგიურ, გეომორფოლოგიურ და ჰიდროგეოლოგიურ მოვლენებს. გეოკრიოლოგიასთან ახლოს დგას მეცნიერების დარგი — კრიოლითოლოგია, რომელიც მიიჩნევა ან გეოკრიოლოგიის შემადგენელ ნაწილად, ან გეოლოგიის ცალკე დისციპლინად.
გეოკრიოლოგიის განვითარება დიდად არის დაკავშირებული ვლადიმერ ვერნადსკის, ვლადიმერ ობრუჩევისა და მიხეილ სუმგინის სახელებთან. მზრალობის პროცესების თეორიასთან ერთად (ზოგადი მზრალობისმცოდნეობა) გეოკრიოლოგია იყენებს გეოლოგიურ, გეოგრაფიულ, გეოფიზიკურ, კომპლექსური კვლევის საველე და კამერულ მეთოდებს, ფიზიკურ და ფიზიკა-ქიმიურ ლაბორატორიულ და მათემატიკურ მეთოდებს. გეოკრიოლოგია, როგორც დამოუკიდებელი დარგი, ყოფილ სსრკ-ში 1920-იან წლებში ჩამოყალიბდა.
მზრალობას შეისწავლის რუსეთის მეცნიერებათა აკადემიის ციმბირის განყოფილების მზრალობისმცოდნეობის ინსტიტუტი, მოსკოვის უნივერსიტეტის გეოგრაფია-გეოლოგიის ფაკულტეტი, ჰიდროგეოლოგიის სამეცნიერო-კვლევითი ინსტიტუტი და სხვა. უმნიშვნელოვანესი კვლევები მიმდინარეობს აშშ-ში და კანადაში.
ლიტერატურა
კატეგორია:გეოკრიოლოგია კატეგორია:მრავალწლოვანი მზრალობა
საქართველოს დემოგრაფია
საქართველოს დემოგრაფია — საქართველოს მოსახლეობის შესახებ ინფორმაცია. 2014 წლის აღწერის მონაცემების მიხედვით, საქართველოს ტერიტორიაზე (გარდა ოკუპირებული ტერიტორიებისა) მოსახლეობა  3 713 804 ადამიანს შეადგენს. მოსახლეობის 57,2% ქალაქში ცხოვრობს. საქართველოს მიერ დამოუკიდებლობის მოპოვების შემდეგ 25 წლის განმავლობაში საქართველოს მოსახლეობა ერთი მეხუთედით შემცირდა, რაც განაპირობა ომებმა, სოციალურ-ეკონომიკურმა კრიზისმა და ემიგრაციამ. მკვეთრად იკლო შობადობამ, იმატა სიკვდილიანობამ და საბოლოოდ ქვეყანა მძიმე დემოგრაფიულ მდგომარეობაში აღმოჩნდა. გაეროს გათვლებით, 2030 წლისთვის საქართველოს მოსახლეობა 3,8 მილიონი უნდა ყოფილიყო, თუმცა 2014 წლის აღწერით საქართველოს მოსახლეობა 3,7 მილიონს ოდნავ აღემატება. გაეროსვე პროგნოზით საქართველოს მოსახლეობა 2050 წლისთვის 3,4, ხოლო 2100 წლისთვის 2,4 მილიონი იქნება.